Μυγοσκοτώστρα

Η μυγοσκοτώστρα είναι ένα εργαλείο το οποίο χρησιμεύει για να σκοτώνει κανείς ενοχλητικά έντομα. Συνήθως χρησιμοποιείται για τις μύγες, από τις οποίες πήρε και το όνομά της. Αποτελείται από ένα επίμηκες κομμάτι, στην άκρη του οποίου είναι στερεωμένο ένα σχετικά ελαφρύ και εύκαμπτο τετράγωνο, κυκλικό ή παραλληλόγραμμο φύλλο. Για την αποτελεσματική χρήση του χρειάζεται να αναπτύξει κανείς ιδιαίτερη τεχνική, η οποία βασίζεται στην απότομη αύξηση της ταχύτητας της μυγοσκοτώστρας, έτσι ώστε να μην προλάβει να αντιδράσει το έντομο-στόχος της.

Η μυγοσκοτώστρα έχει διαφορετική χρήση από παρόμοια αντικείμενα (μυγοδιώχτες) με κύρια χρήση την απομάκρυνση (και όχι το σκότωμα) ενοχλητικών εντόμων.

 Ιστορία 
Ως εφευρέτης της μυγοσκοτώστρας περίπου με την σημερινή της μορφή αναφέρεται ο Αμερικανός Ρόμπερτ Ρ. Μοντγκόμερι (άγνωστο πότε γεννήθηκε και πέθανε), το 1900. Μέχρι τότε, χρησιμοποιούσαν διπλωμένες εφημερίδες για να σκοτώνουν τις μύγες.
FLY-KILLER; ROBERT R. MONTGOMERY;Patent number: 640790;Filing date: Oct 13, 1899;Issue date: Jan 9, 1900
Official gazette of the United States Patent Office, Volume 90, Part 1; By United States. Patent Office
New York Times:JOHN L. BENNETT, BEER CAN PIONEER; Inventor Dies--Also Made a Better Fly Swatter;June 7, 1966
Ο Μοντγκόμερι πούλησε την εφεύρεσή του (δίπλωμα ευρεσιτεχνίας) στον Τζον . Μπένετ, ο οποίος τελειοποίησε το σχέδιο του Μοντγκόμερι.

 Παραπομπές 

Κατηγορία:Εργαλεία